wickkiey/tamil-wikipedia-markdown huggingface dataset:
# சிரத்தா தாஸ்


**சிரத்தா தாஸ்** (*Shraddha Das*) (பிறப்பு 4 மார்ச் 1987) ஓர் இந்திய திரைப்பட நடிகையும், வடிவழகியும், பாடகியும் ஆவார். இவர் தெலுங்கு, இந்தி, கன்னடம், பெங்காலி, மலையாளத் திரைப்படங்களில் தோன்றுகிறார். இயக்குநர் வினயன் இயகத்தில் 2012இல் வெளியான *டிராகுலா* என்ற மலையாளப் படத்தில் கதாநாயகியாகத் தோன்றினார்.  

## ஆரம்ப கால வாழ்க்கை
சிரத்தா தாஸ் மகாராட்டிராவின் மும்பையில் வங்காளப் பெற்றோருக்கு பிறந்தார். இவரது தந்தை சுனில் தாஸ் என்பவர் ஒரு தொழிலதிபர் ஆவார். அவர் புருலியாவைச் சேர்ந்தவர். இவரது தாயார் சப்னா தாஸ் ஒரு இல்லத்தரசி ஆவார். மும்பையில் வளர்ந்த இவர் தனது ஆரம்பக் கல்வியை மும்பையிலேயே முடித்தார். பின்னர் ரூயா கல்லூரியிலும், மும்பை பல்கலைக்கழகத்தின் எஸ்ஐஇஎஸ் வணிகவியல் மற்றும் பொருளாதாரக் கல்லூரியில் ஊடகவியல் துறையில் முதுகலை பட்டம் பெற்றார்.  

கல்லூரியில் படிக்கும்போதே இவர் நாடகங்களில் ஈடுபட ஆரம்பித்தார். பியுஷ் மிஷ்ரா, சித்தரஞ்சன் கிரி, சலீம் ஷா போன்ற தேசிய நாடகக் கலைஞர்களால் நடத்தப்பட்ட பட்டறைகளில் கலந்து கொண்டார். கிளாட்ராக்ஸ் அகாதமியில் பயிற்சி பெறுவதற்கு முன்பு இவர் மெக்டொவல்ஸ், அரிஸ்டோக்ராட் போன்ற 400க்கும் மேற்பட்ட பொருட்களின் அச்சு விளம்பரங்களிலும் தோன்றினார். *18, 20 லவ் ஸ்டோரி,* *டைரி*, *ஆதிநேதா*, இயக்குநர் சுகுமாரின் ஆர்யா 2 போன்றவை.  

2010 இல் சஞ்சய் பூரன் சிங் சவுகான் இயக்கிய சாய் ஓம் பிலிம்ஸின் முதல் முயற்சியான *லாகூர்* படத்தின் மூலம் இவர் பாலிவுட்டில் அறிமுகமானார். இது இவரது முதல் இந்திப் படமாகும். ஆனால் பட வெளியீடு தாமதமானாலும் இவருடைய பல படங்கள் முன்பே வெளியிடப்பட்டன. கல்லூரியின் இறுதியாண்டிலேயே இவர் படத்தில் நடிக்க ஆரம்பித்தார். இவரது நடிப்பிற்காக விமர்சகர்களின் பாராட்டைப் பெற்றார். இந்தியா-பாக்கித்தான் உறவுகளை மையமாக வைத்து எடுக்கப்பட்ட இந்த திரைப்படம் மார்ச் 2010 இல் வெளியிடப்பட்டது . 42 வது *வேர்ல்ட் பெஸ்ட்-ஹூஸ்டன்* சர்வதேச திரைப்பட விழாவிலும், 57 வது தேசிய திரைப்பட விருதுகளிலும் விருதுகளை வென்றது. இதே ஆண்டின் மற்ற மூன்று வெளியீடுகளான ஏ.கருணாகரனின் *டார்லிங்*, 1978 வெளியான மரோசரித்ரா படத்தின் மறு ஆக்கமான தில் ராஜு தயாரித்த மரோ சரித்ரா , பி வாசுவின் நாகவள்ளி போன்ற படங்களில் முன்னணி கதாபாத்திரங்களில் நடித்திருந்தார். *ஆர்யா*, *மந்திரம்* , சந்திரமுகி ஆகியவற்றின் தொடர்ச்சிகளில் தோன்றியதால், சிரத்தா தாஸ் "தொடர்ச்சியான இராணி" என்ற புனைப்பெயரைப் பெற்றார். 2011இல் வெளியான *தில் தோ பச்சா ஹை ஜி* இவரது இரண்டாவது இந்தி படமாகும். அடுத்த இரண்டு ஆண்டுகளில், *ஹோச பிரேம புராணம்* , டிராகுலா 2012 ஆகிய இரண்டு படங்களில் தோன்றினார். அவை முறையே இவரது கன்னட, மலையாள அறிமுகமாகும்.
# சித்ரா பானர்ஜி திவாகருணி



**சித்ரா பானர்ஜி திவாகருணி** (*Chitra Banerjee Divakaruni*) (பிறப்பு **சித்ரலேகா பானர்ஜி**, சூலை 29, 1956 ) ஓர் இந்திய-அமெரிக்க எழுத்தாளரும், கவிஞரும், ஹியூஸ்டன் பல்கலைக்கழக படைப்பு எழுத்துத் திட்டத்தில் பெட்டி மற்றும் யீன் மெக்டேவிட் பேராசிரியரும் ஆவார்.  

1996இல் வெளியான இவரது சிறுகதை தொகுப்பான, *அரேஞ்சிடு மேரேஜ்*, (*மிஸ்டிரெஸ் ஆப் ஸ்பைசஸ், சிஸ்டர்ஸ் ஆப் மை ஹார்ட்* ) ஆகிய இரண்டு புதினத்திற்கும் அமெரிக்கப் புத்தக விருதை வென்றார். அதே போல் இவரது ஒரு சிறுகதையான் *தி வேர்டு லவ்* திரைப்படமாக எடுக்கப்பட்டன. *மிஸ்டிரெஸ் ஆப் ஸ்பைசஸ்* புத்தகங்களுக்கு வழங்கப்படும் ஆரஞ்சு பரிசுக்கு சிலகாலம் பட்டியலிடப்பட்டது. தற்போது, *சிஸ்டர்ஸ் ஆப் மை ஹார்ட்*, *ஒலியண்டர் கேர்ள்*, *பேலஸ் ஆஃப் இல்யூசன்ஸ்*, *ஒன் அமேசிங் திங்* ஆகிய அனைத்து புதினங்களும் திரைப்படங்களாகவோ அல்லது தொலைக்காட்சித் தொடர்களாக உருவாக்கப்பட்டுள்ளது.  

திவாகருணியின் படைப்புகள் பெரும்பாலும் இந்தியாவிலும் அமெரிக்காவிலும் அமைக்கப்பட்டுள்ளன. மேலும் பெரும்பாலும் தெற்காசிய குடியேறியவர்களின் அனுபவங்களில் கவனம் செலுத்துகின்றன. இவர் குழந்தைகளுக்காகவும், பெரியவர்களுக்காக எழுதுகிறார். மேலும் யதார்த்தமான புனைகதை, வரலாற்று புனைகதை, மாய யதார்த்தம், கட்டுக்கதை, கற்பனை உட்பட பல வகைகளில் புதினங்களை வெளியிட்டுள்ளார்.  

## வாழ்க்கை
திவாகருணி இந்தியாவின் கொல்கத்தாவில் பிறந்தார். 1976இல் கொல்கத்தா பல்கலைக்கழகத்தில் இளங்கலை பட்டம் பெற்றார். அதே ஆண்டில், இவர் ரைட் மாநில பல்கலைக்கழகத்தில் சேர அமெரிக்கா சென்றார். அங்கு இவர் முதுகலைப் பட்டம் பெற்றார். 1985இல் பெர்க்லியில் உள்ள கலிபோர்னியா பல்கலைக்கழகத்தில் ஆங்கிலத்தில் முனைவர் பட்டம் பெற்றார். (கிறித்தோபர் மார்லொவ் இவரது முனைவர் பட்ட ஆய்வுக்கு உட்பட்டவர்).  

திவாகருணி தனது கணவர் மூர்த்தியுடன் டெக்சஸில் வசிக்கிறார். இவருக்கு ஆனந்த், அபய் என்ற இரண்டு மகன்கள் உள்ளனர் (தனது குழந்தைகளின் பெயர்களை தனது புதினங்களில் பயன்படுத்தியுள்ளார்).  

## தொழில்
திவாகருணி பட்டதாரிப் பள்ளி மூலம், குழந்தை காப்பகம், கடையில் எழுத்தர், பேக்கரியில் ரொட்டியை துண்டாக்குவது ரைட் மாநில பல்கலைக்கழகத்தில் ஆய்வக உதவியாளர், பெர்க்லியில் உள்ள சர்வதேச இல்லத்தில் ஒரு சமையலறையில் உதவியாளர் போன்ற சிறுசிறு வேலைகளை செய்துள்ளார். இவர் பெர்க்லியில் பட்டதாரி ஆசிரியர் உதவியாளராக இருந்தார். லாஸ் ஆல்டோஸ், கலிபோர்னியாவில் உள்ள புத்ஹில் கல்லூரியிலும்,டையப்லோ பள்ளத்தாக்கு கல்லூரியிலும் கற்பித்தார். இவர் தேசிய அளவில் தரவரிசையில் உள்ள ஹூஸ்டன் கிரியேட்டிவ் ரைட்டிங் திட்டத்தில் கிரியேட்டிவ் ரைட்டிங் மெக்டேவிட் பேராசிரியராக உள்ளார்.  

திவாகருணி, மைத்ரி என்ற நிறுவனத்தின் இணை நிறுவனரும் முன்னாள் தலைவரும் ஆவார். இது 1991ஆம் ஆண்டில் தெற்காசியப் பெண்களுக்கான குடும்ப வன்முறைகளைக் கையாள்வதற்காக உருவாக்கப்பட்ட உதவி மையாமாகும். திவாகருணி அதன் ஆலோசனைக் குழுவிலும், ஹூயூஸ்டன், தயாவில் இதே போன்ற அமைப்பின் ஆலோசனைக் குழுவிலும் பணியாற்றுகிறார். இவர் பல ஆண்டுகளாக பின்தங்கிய இந்திய குழந்தைகளுக்கு எழுத்தறிவைக் கொண்டுவருவதற்காக செயல்படும் இலாப நோக்கற்ற நிறுவனமான பிராதம் ஹூஸ்டனின் குழுவில் பணியாற்றியுள்ளார். தற்போது இதிலிருந்து ஓய்வு பெற்றவர்களின் குழுவிலும் உள்ளார்.  

திவாகருணியின் *ஒன் அமேசிங் திங்* புதினத்தை ஹாலிவுட் தயாரிப்பு நிறுவனமான *கில்லன் குரூப்* தேர்வு திரைப்படமாக்குவதற்காக தேர்வு செய்துள்ளது.
# சித்ரா பிரியா


**ஆர். சித்ரா பிரியா** (*R. Chithra Priya;* பிறப்பு 30 மார்ச் 1984) தென்னிந்திய மாநிலமான தமிழ்நாட்டின் சென்னையைச் சேர்ந்த பெண் இரு சக்கர வாகன சவாரி செய்பவர் ஆவார். இவர் சித்ரா நீண்ட தூர சவாரிகளில் மிகவும் ஆர்வமாக உள்ளார். சித்ரா பிரியா, பிகெர்னியுடனும், விக்கி கிரேவுடனும் இணைந்து ஒரு பந்தயத்தின் போது, இவர் மட்டுமே கலந்து கொண்டவர்களில் ஒரே பெண்ணாக இருந்தார். அந்தப் பந்தயத்தில் இவர் மூன்றாவது இடத்தில் வந்தார். ஆனால் வேகமாக ஓட்டி வந்தவர்களில் தங்கம் வென்றார். சித்ரா நீண்ட தூர சவாரிகளில் மிகவும் ஆர்வமாக உள்ளார்.  

## தொழில்
விசையுந்துப் பந்தயம் இந்தியாவில் முறையான விளையாட்டாக அங்கீகரிக்கப்பட்டாலும், சித்ரா தனது ஆர்வத்திற்கு நிதி பெறுவது மிகவும் கடினமாகவே உள்ளது. அதற்கு பதிலாக, இவர் நீண்ட தூர சவாரியில் தனது ஆர்வத்தைத் தொடர்கிறார்.  

சாடில் சோர் சான்றிதழ் பெற்ற ஒரே இந்திய பெண் விசையுந்து சவாரி செய்பவராக இருக்கிறார். இது *அயர்ன் புட்* சங்கத்தால் வழங்கப்பட்ட ஒரு சகிப்புத்தன்மை சவாரி சான்றிதழ் ஆகும். இதில் இவர் 24 மணி நேரத்தில் 1,600 கிலோமீட்டர் சவாரி செய்து சாதனை புரிந்துள்ளார். உலகின் மிக உயர்ந்த மோட்டார் வசதியுள்ள சாலையான கர்துங்களாவில் சவாரி செய்ததற்காக, பெண் விசையுந்து இந்தியாவின் பிகெர்னி சங்கத்தின் குழுவிற்கு இவர் ஒரு பகுதியாக இருந்ததற்காகவும் , சர்வதேச சாடில்சோர் சாதனைகள் பட்டத்தை பெற்ற முதல் மற்றும் ஒரே பெண்மணி என்பதற்காகவும், கன்னியாகுமரியிலிருந்து லே வரை 154 மணிநேரத்தில் சவாரி செய்ததற்காகவும் இவரது பெயர் லிம்கா சாதனைகள் புத்தகத்தில் மூன்று முறை இடம் பெற்றுள்ளது.  

இவர் , ஊர்வசி படோலே, ஷீதல் பிதாயே ஆகியோருடன் பிகர்னி குழுவின் முக்கிய குழு உறுப்பினராக உள்ளார்.  

சித்ரா பிரியா, பிகெர்னியுடனும், விக்கி கிரேவுடனும் இணைந்து, சர்வதேச Female Ride Day© என்ற பெண்கள் சவாரியின் நிறுவனராகவும், MOTORESS® என்ற நிறுவனத்தின் நிறுவனராகவும் அதன் இயக்குனராகவும் இருக்கிறார். இது சர்வதேச பெண்கள சவாரியின் 10 வது பதிப்பை கொண்டாடியது. இவர்கள் மகாராட்டிராவையும், குசராத்தையும் சுற்றி 10 நாள் சுற்றுப்பயணத்தை ஏற்பாடு செய்தனர். இது மோட்டார் சைக்கிள் மீது பெண்களுக்கு விழிப்புணர்வை ஏற்படுத்தும் சர்வதேச பெண் சவாரி தினத்தின் உலகளாவிய நடவடிக்கையுடன் ஒத்திசைந்தது. இவர் இயற்கை பாதுகாப்பு மற்றும் கிரீன் பீஸ் தன்னார்வத் தொண்டில் ஆர்வம் காட்டுகிறார்.  

## சாதனைகள்
2011 ஆம் ஆண்டில், 24 மணி நேரத்திற்குள் 1,650 கிமீ முடித்து அயர்ன் பட் சங்கத்தால் சாடில் சோர் சான்றிதழை முதல் இந்தியப் பெண் என்ற பெருமையைப் பெற்றார்.
# பூனம் சூரி


**பூனம் சூரி** (*Punam Suri*) என்பவர் இந்தியக் கல்வியாளர், பத்திரிகையாளர் மற்றும் பத்மசிறீ விருது பெற்றவர். சூரி தயானந்த் ஆங்கிலோ-வேத கல்லூரி நிர்வாகக் குழுவின் தலைவராகவும், ஜலந்தர் டிஏவி பல்கலைக்கழக வேந்தராகவும் உள்ளார். இவர் இந்திய நாளிதழான *டெய்லி மிலப்*பின் நிர்வாக ஆசிரியராகவும் இருந்தார்.
# மீனாட்சி விஜயகுமார்



**மீனாட்சி விஜயகுமார்** (*Meenakshi Vijayakumar*) முதல் இந்திய பெண் தீயணைப்பு அதிகாரி ஆவார்.  இவர் தற்போது சென்னை தாம்பரத்தில் உள்ள மாநில பயிற்சி மையத்தின் இணை இயக்குநராக பணிபுரிகிறார். இரண்டு உயிர்களைக் காப்பாற்றியதற்காக 2013 ஆம் ஆண்டில் இவர் வீரதீரத்திற்கான ஜனாதிபதி பதக்கத்தை பெற்றார். இவர் 2019 இல் புகழ்பெற்ற சேவைக்கான ஜனாதிபதி பதக்கத்தையும் பெற்றுள்ளார். தென்கொரியா, ஆஸ்திரேலியா, அமெரிக்காவில் நடைபெற்ற உலக தீயணைப்பு வீரர்கள், உலக காவல் போட்டிகளிலும் மற்றும் நாக்பூரில் நடைபெற்ற தீ விளையாட்டுக்களில் பதக்கம் வென்ற முதல் இந்திய தீயணைப்பு அதிகாரி ஆவார்.  

## கல்வி

இவர் தனது பள்ளிப்படிப்பை சென்னை பரத் சீனியர் செகண்டரி பள்ளியில் பயின்றார். சென்னை எத்திராஜ் கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலை பட்டப்படிப்பை முடித்தார். 1991 இல் புதுதில்லியில் உள்ள பாரதிய வித்யா பவனில் இருந்து தொழில்துறை உறவு மற்றும் பணியாளர் மேலாண்மையில் முதுகலை பட்டயப் படிப்பை முடித்தார். 1994 ஆம் ஆண்டு அண்ணாமலைப் பல்கலைக்கழகத்தில் இளங்கலை பட்டப்படிப்பை முடித்தார். தேசிய தீ சேவை கல்லூரியில் மேம்பட்ட பட்டய படிப்புகளையும் முடித்துள்ளார். 2008 ஆம் ஆண்டில் இந்தியாவின் தீயணைப்பு பொறியாளர் நிறுவனத்தால் "பட்டதாரி உறுப்பினர்" சான்றிதழ் இவருக்கு வழங்கப்பட்டது மற்றும் 2014 ஆம் ஆண்டில் யுனைடெட் கிங்டமில் மார்ஷில் உள்ள மார்டன் இன்ஸ்டிடியூட் ஆப் ஃபயர் சயின்ஸ் மற்றும் ஃபயர் சேஃப்டி (HL) மூலம் IFE நிலை 4 சான்றிதழ் வழங்கப்பட்டது. 2014 ஆம் ஆண்டில் இங்கிலாந்தின் தொழில்சார் பாதுகாப்பு மற்றும் ஆரோக்கியத்தில் தேசிய தேர்வு வாரியத்தால் தொழில் ஆரோக்கியம் மற்றும் பாதுகாப்பிற்கான NEBOSH சர்வதேச பொதுச் சான்றிதழும் வழங்கப்பட்டது.  முதுகலை வணிக மேலாண்மை (MBA) 2017 ஆம் ஆண்டு முடித்தார்.  

## தொழில்

மீனாட்சி விஜயகுமார் 1990 ஆம் ஆண்டு சென்னை செல்லம்மாள் கல்லூரியில் ஆங்கில உதவி பேராசிரியராக தனது வாழ்க்கையைத் தொடங்கினார். புது தில்லியில் உள்ள ஃபாதர் ஆக்னல் இன்ஸ்டிடியூட் ஆப் மேனேஜ்மென்ட்டில் கம்யூனிகேஷன் டெக்னிக் விரிவுரையாளராகப் பணியாற்றினார். இவர் 1998 இல் குரூப் 1 சேவை தேர்வில் தேர்ச்சி பெற்றார், ஆனால் தீயணைப்பு சேவையில் பெண் அதிகாரிகளை சேர்க்கலாம் என்று முடிவு செய்யப்படுவதற்கு முன்பு 2003 வரை காத்திருக்க வேண்டியிருந்தது.  

இவர் வட சென்னையில் நான்கரை ஆண்டுகள் மற்றும் புறநகர் சென்னை ஒன்றரை ஆண்டுகள் கோட்ட தீயணைப்பு அதிகாரியாக பணியாற்றினார். இவர் 400 க்கும் மேற்பட்ட தீ மற்றும் மீட்பு அழைப்புகளில் கலந்து கொண்டார்.  சுனாமி பேரழிவில் இவர் மீட்புப் பணிகளில் பங்கேற்றார். இந்தியா முழுவதிலுமிருந்து 30 க்கும் மேற்பட்ட தொகுதி தீயணைப்பு அதிகாரிகளுக்கு இவர் பயிற்சி அளித்துள்ளார்.  

இவருக்கு 2013 ஆம் ஆண்டில், வீரத்திற்கான ஜனாதிபதி தீயணைப்பு சேவை பதக்கம் வழங்கப்பட்டது. இவர் இளம் இந்தியப் பெண்களைத் தொழிலைத் தொடர ஊக்குவிக்கும் வகையில் பேசுகிறார்.  

## தனிப்பட்ட விவரங்கள்

இவர் முன்னாள் இணை பதிவாளர், கூட்டுறவு சமூகம் காலஞ்சென்ற திரு பி.கே. பத்மநாதன் மற்றும் முன்னாள் இயக்குநர், எழும்பூரிலுள்ள குழந்தைகள் மருத்துவமனையின் மருத்துவர் வி. கிருஷ்ணகுமாரியின் மகளாவார்.  இவர் காமராசர் ஆட்சியில் அமைச்சராக இருந்த பி. கக்கனின் மூத்த பேத்தியும் ஆவார்.
# சந்த் உசுமானி


**சந்த் உசுமானி** (*Chand Usmani*) (3 சனவரி 1933 - 26 நவம்பர் 1989) 1950களிலிருந்து 1980களின் பிற்பகுதி வரை பாலிவுட் திரைப்படங்களில் பணியாற்றிய ஓர் இந்திய நடிகை ஆவார். இவர் 1971இல் சிறந்த துணை நடிகைக்கான பிலிம்பேர் விருதை வென்றார் . சுய தியாகம் செய்யும் மனைவியாகவும், தாய் கதாபாத்திரங்களில் சிறப்பாக நடித்ததற்காகவும் இவர் நினைவுகூரப்படுகிறார். "*ஜீவன் ஜோதி*" என்ற பாலிவுட் படத்தில் நடிகர் சம்மி கபூருக்கு கதாநாயகியாக அறிமுகமானார். பின்னர், *பாரதி, பாப் ரே பாப் , சாம்ராட் பிருத்விராஜ் சவுகான்*, *ரங்கீன் ரேடென், நயா டவுர், பிரேம் பத்ரா, பெச்சான்* உள்ளிட்ட பல படங்களில் முக்கிய வேடங்களில் நடித்தார்.  

## சுயசரிதை
சந்த்பீபி கானம் உசுமானி 3 சனவரி 1933 அன்று உத்தரபிரதேசத்தின் ஆக்ராவில் ஒரு பஷ்தூன் குடும்பத்தில் பிறந்தார். *ஆன் மிலோ சஜ்னா* படத்தின் இயக்குநரான முகுல் தத் என்பவரை திருமணம் செய்து கொண்டார். 1953 ஆம் ஆண்டில், *ஜீவன் ஜோதியில்* சம்மி கபூருக்கு கதாநாயகியாக அறிமுகமானார் (சம்மி கபூரின் அறிமுகமும் கூட). *பாப் ரீ பாப்பில்*, "உசுமானி திரையில் வெளிப்படுத்திய மகிழ்ச்சிக்காக" ஒரு முக்கிய காட்சியைக் குறிப்பிடப்பட்டுள்ளது. இந்தியத் திரைப்பட அறக்கட்டளையின் விமர்சனத்தில் "இதயத்தை சூடேற்றும் புன்னகையுடன் உற்சாகமான சந்த் உசுமானி" என விவரிக்கிறது. இவரது பல பாத்திரங்களில், தன்னையே தியாகம் செய்யும் மனைவியாகவும், தாயாகவும், காதலி அல்லது சகோதரியாகவும் நடித்தார். மகாசுவேதா தேவியின் 1986 சிறுகதையான 'தி வெட்-நர்ஸ்' ஒரு இல் இவரைப்பற்றி சுருக்கமாக விவரித்துள்ளார்.  

::::: ஜசோதா இந்தியப் பெண்மையின் உண்மையான உதாரணம். அவள் கற்பு மற்றும் அன்புள்ள மனைவி மற்றும் அர்ப்பணிப்புள்ள தாய், கற்பனை வரம்புகளை விரிவாக்கும் தியாகம் மற்றும் அர்ப்பணிப்பு ஆகியவற்றை உள்ளடக்கிய இலட்சியங்கள் மற்றும் சதி தொடங்கி பல நூற்றாண்டுகளாக பிரபலமான இந்திய ஆன்மாவில் உயிருடன் இருந்தனர். -சாவித்ரி-சீதா நம் காலத்தில் நிருபா ராய் முதல் சந்த் உசுமானி வரை."
# குதிப்பு


**குதிப்பு**, **சள்ளை மீன்**, **சுதும்பு** (*False trevally*) என்பது லாக்டாரிடே குடும்பத்தைச் சேர்ந்த ஒரு மீன் இனம் ஆகும். அந்தக் குடும்பத்தின் தற்போது உள்ள ஒரே உறுப்பினர் இது மட்டுமே.  

## பரவல்
குதிப்பு மீனானது இந்தியப் பெருங்கடல் மற்றும் கிழக்கு ஆப்பிரிக்காவிலிருந்து தென்கிழக்காசியா வரையிலும், மேற்கு பசிபிக் பெருங்கடலில் யப்பானில் இருந்து குயின்சுலாந்து ஆத்திரேலியா வரையிலும் உள்ளது. இது 15 முதல் 100 மீ (49 முதல் 328 அடி) ஆழத்தில் கடல் மற்றும் உவர் நீரில் காணப்படும் ஒரு கடலோர மீன் இனமாகும் . இது ஒரு சுவையான மீன் என்பதால் உள்ளூர் மீன் வணிகத்தில் இது விரும்பப்படும் ஒரு முக்கிய இனமாக உள்ளது.  

## விளக்கம்
குதிப்பு மீனின் மேல் உடல் பகுதியானது வெள்ளிநீல நிறத்திலும், அடிப்பகுதி வெள்ளி கலந்த வெள்ளை நிறத்திலும் காணப்படும். மீனின் கன்னச் செவுள்களில் கருப்பு புள்ளி காணப்படும். துடுப்புகள் வெளிர் மஞ்சள் நிறமானவை. இந்த இனம் , வரை வளரும். இருப்பினும் பெரும்பாலானவை தாண்டாது.  

## காட்சியகம்
# பிருந்தா சோமயா


**பிருந்தா சோமயா** (*Brinda Somaya*; பிறப்பு 28 சூன் 1949) ஓர் இந்திய கட்டிடக் கலைஞரும் நகர்ப்புறத்திலிருக்கும் பழையக் கட்டிடங்களை பாதுகாக்கும் பணியில் ஈடுபடுபவரும் ஆவார்.  

பிருந்தா சோமயா 28 சூன் 1949 அன்று கே. எம். சின்னப்பா - கணவதி சின்னப்பா ஆகியோருக்கு மகளாகப் பிறந்தார். பின்னர் இவர் மும்பையின் கதீட்ரல் &amp;amp; ஜான் கோனன் பள்ளியின் அறிவியல் திட்டத்தில் சேர்ந்தார். பிருந்தா அமெரிக்காவில் ( வட கரொலைனா ) படிக்க 1966இல் மதிப்புமிக்க அமெரிக்க புல சேவை சர்வதேச உதவித்தொகையை வென்றார். அதன்பிறகு, இவர் கட்டிடக்கலையில் ஈடுபட மிகவும் உத்வேகம் பெற்றார்.  

## தொழில்
பிருந்தா தனது கட்டிடக்கலை பயிற்சியை 1978இல் இந்தியாவின் மும்பையில் தொடங்கினார். இவரது நிறுவனத்தின் முதல் அலுவலகம் இவரது வீட்டுத் தோட்டத்தின் பின்புறம் இருந்தது. ஒரு கட்டிடக் கலைஞரான தனது சகோதரியான ரஞ்சினி கலப்பாவுடன் 1978 முதல் 1981 வரை இவர் சேர்ந்து பணியாற்றினார். இவரது சகோதரி ஒல்லாந்துக்குப் போன பிறகு, இவர் சொந்தமாக வேலை செய்தார். இந்த வளாகங்களில் சில டாட்டா கன்சல்டன்சி சர்வீசஸ், பான்யான் பார்க், மும்பை; நாளந்தா சர்வதேச பள்ளி, வடோதரா; சென்சார் தொழில்நுட்பங்கள், புனே ஆகியவை அடங்கும். அகமதாபாத்தில் உள்ள இந்திய மேலாண்மை நிறுவனத்தின் வரலாற்று லூயிசு கான் கட்டிடங்கள், மும்பையின் இந்திய தொழில்நுட்பக் கழகத்தின் புதிய கல்வி கட்டிடங்கள் ஆகியவற்றின் மறுசீரமைப்பு மற்றும் மேம்பாட்டுக்கான போட்டியில் இவரது நிறுவனம் வெற்றி பெற்றது.  

இவர் தற்போது விசயவாடாவின் திட்டமிடல் மற்றும் கட்டிடக்கலை பள்ளியின் நிர்வாகக் குழுவின் தலைவராக உள்ளார். மேலும், 40 வருட காலப்பகுதியில் 200க்கும் மேற்பட்ட திட்டங்களை உருவாக்கியுள்ளார்.  

1999 இல், பிருந்தா இந்தியாவில் HECAR அறக்கட்டளையின் நிறுவனர் அறங்காவலராக இருந்தார். 2000ஆம் ஆண்டில், இந்தியா, வங்காளதேசம் , இலங்கை, ஆத்திரேலியா, பாக்கித்தானைச் சேர்ந்த பெண் கட்டிடக் கலைஞர்களுக்கான உலகளாவிய காட்சித் தளமான தெற்காசிய பெண்கள் கட்டிடக் கலைஞர்களின் படைப்புகள் குறித்த கண்காட்சியில் மகளிர் தலைவராகவும், கண்காணிப்பாளராகவும் பணியாற்றினார்.  

## திருமணம்
பிருந்தா சோமயா இருதய அறுவை சிகிச்சை நிபுணர் ஆனந்த் சோமயாவை மணந்தார்.
# வெங்கணை


**வெங்கணை** அல்லது **வெங்கணா** (*Herring*) என்பது பெரும்பாலும் கூட்டமாக கடலில் மேயும் மீனினமாகும். இது குளூபீடே குடும்பத்தைச் சேர்ந்தது. வெங்கணையில் பல உட்பிரிவுகள் உள்ளன.  

வெங்கணை மீனானது பெரும்பாலும் மீன்பிடி கரை மற்றும் கடற்கரைக்கு அருகில் கூட்டமாக நகர்கிறது. குறிப்பாக வடக்கு பசிபிக் மற்றும் வட அட்லாண்டிக் பெருங்கடல்களின், பால்டிக் கடல் ஆழமற்ற, கடல் பகுதிகளில் மற்றும் தென் அமெரிக்காவின் மேற்கு கடற்கரையில் காணப்படுகிறது. *குளூபியா* குடும்பத்தில் மூன்று இனங்கள் அங்கீகரிக்கப்பட்டுள்ளன. இதில் பிடிக்கப்படும் மீன்களில் சுமார் 90% வெங்கணையாக உள்ளது. இவற்றில் மிகுதியானது அட்லாண்டிக் வெங்கணை ஆகும், பிடிக்கப்படும் மொத்த வெங்கணை மீன்களில் பாதிக்கு மேல் உள்ளது. அரபிக்கடல், இந்தியப் பெருங்கடல் மற்றும் வங்காள விரிகுடாவில் வெங்கணை என்று அழைக்கப்படும் மீன்கள் உள்ளன.  

ஐரோப்பாவில் கடல் மீன்பிடி வரலாற்றில் வெங்கணை முக்கியப் பங்கு வகித்தது. மேலும் 20 ஆம் நூற்றாண்டின் முற்பகுதியில், மீன்வள அறிவியலின் பரிணாம வளர்ச்சிக்கு இவை குறித்த ஆய்வு அடிப்படையாக ஆனது. இந்த எண்ணெய் மீன் ஒரு முக்கியமான உணவு மீனாக நீண்ட வரலாற்றைக் கொண்டுள்ளது, மேலும் இவை பெரும்பாலும் கருவாடு, புகை போட்டு பதப்படுத்தபட்ட மீன் புகைபிடித்தல் அல்லது வெங்கணா ஊறுகாய் என பயன்படுத்தப்பட்டுள்ளது.  

வெங்கணாவை "சில்வர் டார்லிங்ஸ்" என்றும் அழைப்பர்.  

=
# வேலம்பட்டி, அரூர்


**வேலம்பட்டி** (*Velampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநில தலைநகரான சென்னையிலிருந்து 252 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 331 குடும்பங்களும் 1334 மக்களும் வசிக்கின்றனர். இதில் 666 ஆண்களும் 668 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 54.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# அபய் தியோல்


**அபய் சிங் தியோல்** (Abhay Singh Deol பிறப்பு 15 மார்ச் 1976), ஓர் இந்திய நடிகர் மற்றும் தயாரிப்பாளர் ஆவார், இவர் முக்கியமாக இந்தி மொழி திரைப்படங்கள் மற்றும் தமிழ் மொழி திரைப்படங்களில் பணியாற்றுகிறார். இந்தி சினிமாவின் நாடக அரங்கு தயாரிப்புகளில் சிறு வயதில் நடிக்கத் தொடங்கினார். தியோல் 2005 இல் இம்தியாசு அலியின் காதல் நகைச்சுவைத் திரைப்படமான *சோச்சா நா* மூலம் திரையில் அறிமுகமானார்.  

இவரது அறிமுகத்தின் பரவலான வெற்றிக்குப் பிறகு, *மனோராமா சிக்ஸ் ஃபீட் அண்டர்* (2007) போன்ற படங்களில் நடித்ததற்காக தியோல் பாராட்டப்பட்டார், இது இவருக்கு இந்தோ-அமெரிக்கன் ஆர்ட்ஸ் கவுன்சில் திரைப்பட விழாவில் சிறந்த நடிகருக்கான விருதை பெற்றுத் தந்தது மற்றும் வணிக ரீதியாக வெற்றிகரமான *ஓய் லக்கி!* *லக்கி ஓ!* (2008). 2009 ஆம் ஆண்டில் அனுராக் காஷ்யப்பின் நகைச்சுவைத் திரைப்படமான *தேவ். டி படத்தில் தேவ் கதாபாத்திரத்தில் நடித்தார்.*, பெங்காலி பழமைவாத புனிதமான *தேவதாஸின்* நவீன காலத் தழுவல் ஆகும். படத்தின் வெற்றியைத் தொடர்ந்து, தியோல் பரவலான அங்கீகாரத்தைப் பெற்றார். காதல் நகைச்சுவை நாடகமான *ஆயிஷா* (2010) இல் சோனம் கபூருக்கு இணையான ஆண் கதாபாத்திரத்தில் நடித்தார்.  

தியோல் தனது தொழில் வாழ்க்கையின் ஆரம்பத்தில் சுயாதீனப் படங்களில் நடித்தார், பின்னர், 2011 இல் இவர் சோயா அக்தரின் *ஜிந்தகி நா மிலேகி தோபரா* என்ற படத்தில் நடித்தார், அது பாலிவுட்டில் அதிக வசூல் செய்த படங்களில் ஒன்றாக ஆனது. இவரது நடிப்பு பரவலான வரவேற்பைப் பெற்றது மற்றும் சிறந்த துணை நடிகருக்கான பிலிம்பேர் விருதுக்கான முதல் பரிந்துரையைப் பெற்றது. *ரோல், மூவி* (2010) மற்றும் போர் திரைப்படமான *சக்ரவ்யூஹ்* (2012) உள்ளிட்ட சுயாதீன படங்களில் தியோல் நடித்தார்*,* அதே நேரத்தில் காதல் திரைப்படமான *ராஞ்சனா* (2013) மற்றும் காதல் நகைச்சுவைத் திரைப்படமான *ஹேப்பி பாக் ஜெயேகி* (2016) உட்பட வணிக ரீதியாக வெற்றிகரமான படங்களில் நடித்தார். பின்னர் இவர் தமிழ் மொழியில் ஹீரோவில் அறிமுகமானார். இவரது கதாப்பத்திரம் பரவலாக வரவேற்வினைப் பெற்றது.  

தியோல் 2009 இல் நிறுவப்பட்ட ஃபார்பிடென்ட் ஃபிலிம்சு என்ற தயாரிப்பு நிறுவனத்தை துவங்கினார். இவர் ஒரு தீவிர பரோபகாரர் மற்றும் பல்வேறு தன்னார்வ தொண்டு நிறுவனங்களை ஆதரிக்கிறார்.  

## ஆரம்ப கால வாழ்க்கை
தியோல் ஒரு பஞ்சாபி குடும்பத்தில் அஜித் சிங் தியோல் மற்றும் உஷா தியோலுக்கு மகனாகப் பிறந்தார். இவர் நடிகர் தர்மேந்திராவின் மருமகன் மற்றும் சன்னி தியோல், பாபி தியோல், ஈஷா தியோல் மற்றும் அகானா தியோலின் உறவினர் ஆவார்.  

## ஊடகங்களில்
சிக்கலான கதாபாத்திரங்களை எப்படி நடிப்பது என்பதைத் தொடர்ந்து புரிந்துகொண்ட ஒரு நடிகர் என்று இந்திய ஊடகங்களால் தியோல் விவரிக்கப்படுகிறார். "இந்திய சினிமாவின் புதிய முகம்" போன்ற தலைப்புகளுடன்" *இவர் மேன்ஸ் வேர்ல்ட்* மற்றும் *டைம் இவுட் மும்பை* உட்பட பல பத்திரிகை அட்டைகளில் தோன்றினார்,. 2009 ஆம் ஆண்டில், *ஜூம்* இன் "மிகவும் விரும்பத்தக்க ஆண்கள்" பட்டியலில் ஏழாவது இடத்தினை தியோல் பெற்றார். தியோல் இஸ்ரேலிய தற்காப்புக் கலை கிராவ் மகாவைம் கற்றுக்கொண்டார். இவர் சமூக ஊடகங்களில் பெண்ணியவாத கருத்துக்களை வெளிப்படுத்தியுள்ளார் மேலும் இந்தியாவில் சிறுபான்மையினர் மற்றும் புலம்பெயர்ந்தோர் உரிமைகள் பற்றியும் குரல் கொடுத்துள்ளார்.
# எ. வெளாம்பட்டி


**எ. வெளாம்பட்டி** (*A Velampatti*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது அக்ரஹாரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரில் இருந்து 26 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது.  

## மேற்கோள்
# ரேணுகா ராய்



**ரேணுகா ராய்** (*Renuka Ray*;1904-1997) இந்தியாவின் சுதந்திர போராட்ட வீரரும், சமூக ஆர்வலரும், அரசியல்வாதியும் ஆவார்.  

பிரம்ம சமாஜத் சீர்திருத்தவாதியான, நிபரன் சந்திர முகர்ஜிக்கும் இந்திய ஆட்சிப்பணி அதிகாரியும் சதீஷ் சந்திர முகர்ஜியின் மகளும் சமூக சேவகரும் அகில இந்திய மகளிர் மாநாட்டின் உறுப்பினருமான சாருலதா முகர்ஜிக்கும் மகளாகப் பிறந்தர். 1988 ஆம் ஆண்டில் இந்திய அரசால் இவருக்கு பத்ம பூசண் வழங்கப்பட்டது.  

## ஆரம்பகால வாழ்க்கையும் கல்வியும்
இவர் தனது பதினாறாவது வயதில் மகாத்மா காந்தியுடன் தொடர்பு கொண்டார். அவரால் பெரிதும் செல்வாக்குப்பட்டார். பிரித்தானிய இந்திய கல்வி முறையை புறக்கணிக்க காந்திஜியின் அழைப்பிற்கு பதிலளிக்க இவர் கல்லூரியை விட்டு வெளியேறினார். இருப்பினும், பின்னர் இவருடைய பெற்றோர் காந்தியடிகளிடம் சொல்லி மேலதிக படிப்புக்காக இலண்டன் செல்லும்படி இவரை வற்புறுத்தியபோது, இவர் 1921இல் இலண்டன் பொருளியல் பள்ளியில் சேர்ந்தார். இவர் தனது சிறு வயதிலேயே சத்யேந்திர நாத் ராய் என்பவரை மணந்தார்.  
## குடும்பம்
இவருடைய தாய்வழி தாத்தாவும் பாட்டியும் அவர்கள் காலத்தில் மிகவும் புகழ்பெற்றவர்களாக இருந்தனர். தாய்வழி தாத்தா பேராசிரியர். பி. கே. ராய் ஆக்சுபோர்டு பல்கலைக்கழகத்தில் டி பில் பெற்ற முதல் இந்தியரும் இந்திய கல்வி சேவையின் உறுப்பினரும், கொகத்தாவின் புகழ்பெற்ற மாநிலக் கல்லூரியின் முதல் இந்திய முதல்வரும் ஆவார். தாய்வழி பாட்டி சரளா ராய் நன்கு அறியப்பட்ட சமூக சேவகர். அவர் பெண்களின் விடுதலைக்காக உழைத்தார். கோகலே நினைவுப் பள்ளி மற்றும் கல்லூரியின் நிறுவனரும், கொல்கத்தா பல்கலைக்கழகத்தின் ஆட்சிக்குழுவில் உறுப்பினரான முதல் இந்தியப் பெண்ணும் ஆவார். சரளா ராய் புகழ்பெற்ற பிரம்ம சீர்திருத்தவாதி துர்காமோகன் தாஸின் மகளும், லேடி அபலா போஸ், எஸ்.ஆர்.தாஸ் ஆகியோரின் சகோதரியும், புகழ்பெற்ற தூன் பள்ளியின் நிறுவரும் தேசபந்து சித்தரஞ்சன் தாஸின் உறவினருமாவார்.  

இவரது உடன்பிறந்தவர்களில் சுப்ரத்தோ முகர்ஜி டோக்கியோவில் இறந்த இந்திய விமானப்படையின் முதல் விமானப்படை தளபதி ஆவார். விஜய லட்சுமி பண்டிட் , இரயில்வே வாரியத்தின் தலைவரும் கேசவ சந்திர சென்னின் பேத்தி வயலெட்டை மணந்த பிரசாந்த முகர்ஜி ஆகியோரின் மருமகளான சாரதா முகர்ஜியை (என்கிற பாண்டிட்) திருமணம் செய்துகொண்டார். இவரது தங்கை நிதா சென்னின் மகள் கீதி சென் ஒரு புகழ்பெற்ற கலை வரலாற்றாசிரியராவர்.  

## தொழில்
இந்தியா திரும்பியதும், இவர் அகில இந்திய மகளிர் மாநாட்டில் சேர்ந்தார். பெற்றோரின் சொத்தில் பெண்களின் உரிமைகள் மற்றும் பரம்பரை உரிமைகளை வென்றெடுக்க கடுமையாக உழைத்தார். 1932இல் அகில இந்திய மகளிர் மாநாட்டின் தலைவரானார். இவர் 1953-54 ஆண்டுகளில் அதன் தலைவராகவும் இருந்தார்.  

## எழுத்து
இவர் *என் நினைவுகள்: காந்திய காலத்திலும் அதற்குப் பிறகும் சமூக மேம்பாடு* என்ற புத்தகத்தின் ஆசிரியராவார்.
# நிதி கோயல்

**நிதி கோயல்** (Nidhi Goyal பிறப்பு 21 செப்டம்பர் 1985) ஓர் இந்திய இயலாமை மற்றும் பாலின உரிமை ஆர்வலர் ஆவார், இவர் ஐ.நா. மகளிர் நிர்வாக இயக்குநரின் ஆலோசனைக் குழுவில் உறுப்பினராக நியமிக்கப்பட்டுள்ளார். கோயல், மும்பை *ரைசிங் ஃபிளேம்* எனும் அரசு சார்பற்ற அமைப்பின் நிறுவனர் மற்றும் நிர்வாக இயக்குநராக உள்ளார். இந்த அமைப்பு பாலியல், பாலினம், சுகாதார மற்றும் உரிமைகள் பெண்கள் மற்றும் மாற்றுத் திறனாளி பெண்கள் ஆகியோர் தொடர்பான சேவைகளைச் செய்து வருகிறது. இவர் ஒரு *ஸ்டாண்ட்-அப்* நகைச்சுவை நடிகையும் ஆவார்.  

## ஆரம்ப கால வாழ்க்கை
கோயல் மும்பையில் பிறந்து வளர்ந்தார். மாற்றுத்திறனாளிகளுக்கான உரிமைகள் அடிப்படையிலான வேலைக்கு மாறுவதற்கு முன்பு இவர் மக்கள் ஊடகங்களில் ஒரு தொழிலைத் தொடங்கினார். இவரது கண்பார்வை பறிபோவதர்கு முன்னால் கோயல் ஒரு உருவப்படம் ஓவியர் ஆக வேண்டும் என்று விரும்பினார், 4. வயது முதல் இவர் ஓவியம் வரைந்தார். இவர் முதலில் கண் நோய் கண்டறியப்பட்டபோது, கோயல் தனது குடும்பத்தின் ஆதரவு தனக்கு முக்கியமானதாக இருந்ததாக கூறுகிறார். இவளுடைய குடும்பத்தின் இந்த ஆதரவு, குறைபாடுகள் உள்ள மற்ற பெண்களுக்கு ஆதரவை வழங்குவதற்கு இவர் உந்தப்பட்டாள்.  

## செயற்பாடு மற்றும் வக்காலத்து

### குறைபாடுகள் உள்ள பெண்களின் பாலியல் மற்றும் இனப்பெருக்க உரிமைகள்
கோயல் மாந்தப் பாலுணர்வியல் ,பாலியல் மற்றும் இனப்பெருக்க ஆரோக்கியம் ,மாற்றுத் திறன் கொண்ட பெண்கள் மற்றும் சிறுமிகளுக்கான உரிமைகள் தொடர்பான பிரச்சினைகளுக்கு வாதிடுகிறார். கோயல் தனது செயல்பாட்டுப் பயணத்தில் பாலியல் மற்றும் இனப்பெருக்க ஆரோக்கியம் மற்றும் உரிமைகள் ஆகியவற்றில் கவனம் செலுத்தத் தொடங்கினார். கோயல் ஆரம்பத்தில் பாலுறவு தொடர்பாக வேலை செய்யத் தொடங்கியபோது, இந்த வேலையின் முக்கியத்துவத்தை மக்கள் கேள்விக்குள்ளாக்கியதோடு, "போலி-செயற்பாடு" மற்றும் "உயரடுக்கு செயற்பாடு" என்று அழைத்ததால், இவர் பின்னடைவையும் எதிர்கொண்டார். இவர் மாற்றுத் திறன் கொண்ட பெண்களின் பாலியல் மீறல்கள் பற்றியும் பேசியுள்ளார் மி டூ இயக்கத்தின் போது மாற்றுத் திறன் பெண்களின் அமைதி பற்றியும் பேசினார்.  

மாமா கேசின் #என் உடல், என் விருப்பம் பிரச்சாரத்தில் கோயல் இடம்பெற்றார், அங்கு ஊனமுற்ற பெண்கள் எப்படி உதவியற்றவர்களாக அல்லது மீ நாயகர்களாகப் பார்க்கப்படுகிறார்கள், ஆனால் "சாதாரணமாக" பார்க்கப்படவில்லை என்பது குறித்து இவர் உரையாடினார்..  

### கொள்கை மற்றும் சட்ட வாதாடல்
சர்வதேச மனித உரிமைகள் ஆராய்ச்சி மற்றும் மனித உரிமைகள் கண்காணிப்பகத்திற்கான "*இன்விசிபிள் விக்டிம்சு ஆஃப் செக்சுவல் வயலன்சு:ஆசசு டூ ஜஸ்டிசு ஃபார் விமன் அண்ட் கேர்ள்சு வித் டிசபிளிய்யீசு இன் இண்டியா"* எனும் தலைப்பிலான அறிக்கையினை இணைந்து எழுதினார். இதில் மாற்றுத் திறனாளிகள் பெண்கள் பற்றிய கருத்துக்கள் இடம்பெற்றுள்ளது. பாலியல் வன்கொடுமையில் இருந்து தப்பிய பெண்கள் மற்றும் மாற்றுத்திறனாளிகள் சட்ட உதவி மற்றும் நீதியை அணுகும்போது எதிர்கொள்ளும் சவால்களை இந்த அறிக்கை பார்க்கிறது. 2013 ஆம் ஆண்டு முதல் பாலியல் வன்முறையில் இந்தியா முக்கியமான சட்டச் சீர்திருத்தங்களைச் செய்தாலும், குறைபாடுகள் உள்ள பெண்கள் மற்றும் சிறுமிகளுக்கு இன்னும் சமமான நீதி கிடைக்கவில்லை என்றும் "பாலியல் வன்முறையில் கண்ணுக்குத் தெரியாத பாதிக்கப்பட்டவர்களாக இவர்கள் இருப்பதாகவும்" கோயல் கூறினார்.
# வேணக்கம்பட்டி


**வேணக்கம்பட்டி** (*Venakkampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சந்தப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரில் இருந்து 9 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 16 குடும்பங்களும் 61 மக்களும் வசிக்கின்றனர். இதில் 33 ஆண்களும் 28 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 80.36 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்கூடுதல் ஆகும்.  

## மேற்கோள்
# பாப்ரா செரீப்


**பாப்ரா செரீப்** (*Babra Sharif*), (பிறப்பு 10 திசம்பர் 1954) ஓர் பாக்கித்தான் திரைப்பட நடிகையாவார். இவர் 1970களின் நடுப்பகுதியிலிருந்து 1980கள் வரை தான் நடித்த பாத்திரங்களுக்கு மிகவும் பிரபலமானவர். இவர் தொலைக்காட்சி விளம்பரங்களில் தனது வாழ்க்கையைத் தொடங்கினார். ஷாஹித், நதீம் பேக், வஹீத் முராத், குலாம் மொஹைதீன், பைசல் ரஹ்மான், முஹம்மது அலி , சுல்தான் ரஹி உட்பட இவரது காலத்தின் பல பிரபலமானவர்களுடன் இவர் பணியாற்றியுள்ளார். இவர் பாக்கித்தானில் உருது படங்களில் நடித்து பெரும் வெற்றி பெற்றார். இவர் ஒரு நடிகையாக தனது பன்முகத்தன்மையை நிரூபித்த பல்வேறு பாத்திரங்களை செய்தார். சில விமர்சகர்கள் இவரை பாக்கித்தானில் இருந்த காலத்தின் சிறந்த நடிகையாகவும் கருதினர்.  

இவர் 100க்கும் மேற்பட்ட திரைப்படங்களில் பணியாற்றியுள்ளார்.  

## ஆரம்ப கால வாழ்க்கை
செரீப் பாக்கித்தானின் இலாகூரில் ஒரு நடுத்தர வர்க்க பாக்கித்தான் கிறிஸ்தவ குடும்பத்தில் பிறந்தார். சிறுவயதிலிருந்தே, இவர் நிகழ்ச்சி வணிகத்தில் கணிசமான ஆர்வம் காட்டினார்.  

## தொழில்

### விளம்பரமும் தொலைக்காட்சியும்
செரீப் 12 வயதில் விளம்பரங்களுக்கு மாதிரியாக நடிக்கத் தொடங்கினார்; இவர் 1973 இல் *<nowiki/>'ஜெட்' வாஷிங் பவுடர்* விளம்பரத்தில் தனது இருப்பை வெளிப்படுத்தினார். மேலும், *ஜெட்' பவுடர் கேர்ள்* என்றும் அறியப்பட்டார். அழகான கூந்தலைக் கொண்டிருந்த கவர்ச்சியான மற்றும் புத்திசாலியான் இவர் விரைவில் ஒரு வீட்டுப் பெயராக மாறினார். அதே ஆண்டில், இவர் மொஹ்சின் ஷிராஜியின் தொலைக்காட்சி நாடகத்தில் தோன்றினார். இது ஒரு கராச்சி தொலைக்காட்சி நிலையத்திலிருந்து ஒளிபரப்பப்பட்டது. மேலும் பாக்கித்தன் தொலைக்காட்சியின் ஹசீனா மொயின் எழுதிய ஷிரின் கான் இயக்கிய நகைச்சுவை நாடகமான *கிரண் கஹானி* யில் நடித்திருந்தார். 1992 இல் மீண்டும் தொலைக்காட்சிக்கு வந்தார். அன்வர் மக்சூத்தின் பாக்கித்தான் தொலைக்காட்சி நகைச்சுவை நாடகம் *நாடான் நாடியாவில்* நடித்தார்.  

'லக்ஸ்' விளம்பரத்தில், 'ஆகிர் லாக் ஹமரா செஹ்ரா ஹி டிக்டே ஹெய்ன்', (பொருள்: மக்கள் எங்கள் முகத்தை (முகங்களை) மட்டும் பார்க்கிறார்கள்) என்ற வாக்கியத்துடன் தோன்றினார். இது இவரது புகழை மேலும் மேலே கொண்டு சென்றது.  

### திரைப்படங்கள்
1974 ஆம் ஆண்டில், ஷமிம் ஆரா தனது *பூல்* படத்திற்காக இவரை ஒப்பந்தம் செய்தார். இது எஸ். சுலைமான் இயக்க திட்டமிடப்பட்டது. அதே நேரத்தில், எஸ். சுலைமான் தனது *இன்திசார்* படத்திற்காக இவர் ஒப்பந்தம் செய்தார். இரண்டு படங்களுமே 1974இல் வெளியிடப்பட்டது ஆனால் தற்செயலாக, *இன்திசார்* படம் *பூல்* படத்துக்கு முன்பு வெளியிடப்பட்டன. எனவே, இவர் *இன்திசார்* படத்தில் துணை கதாபாத்திரமாக அறிமுகமானார். நாசர் ஷபாப் இயக்கிய ஒரு பொன்விழா கண்ட1974இல் வெளியான *ஷாமா* என்ற மற்றொரு வெளியீடில் வஹீத் முராத், தீபா, முகமது அலி மற்றும் நதீம் ஆகியோருடன் இணைந்து நடித்திருந்தார்.  

படங்களில் பணிபுரிந்த போதிலும், இவர் திரைப்படங்களில் அதிக வாய்ப்புகளைத் தேட வேண்டியிருந்தது. அது உடனடியாக வரவில்லை. 1975ஆம் ஆண்டில், இயக்குநர் மசூத் பர்வேசின் *மேரா நா படாய் கான்* திரைப்படத்தில் துணை நடிகையாக தோன்றினார். நீலோ மற்றும் ஷாஹித் ஆகியோர் முக்கிய வேடங்களில் நடித்திருந்தனர். பின்னர், தனது முயற்சியைத் தீவிரப்படுத்தி தன்னை பாக்கித்தான் திரைப்படத்தில் தனது தகுதியை நிரூபித்தார்.
# பிரவீணா மேத்தா



**பிரவீணா மேத்தா** (*Pravina Mehta*) என்பவர் மும்பையைச் சேர்ந்த முன்னணி இந்தியக் கட்டடக் கலைஞரும், திட்ட வரைவாளரும், மற்றும் ஒரு அரசியல் ஆர்வலரும் ஆவார். இந்திய விடுதலை இயக்கத்தின் போது, இவர் சுதந்திர போராட்ட வீரரான சரோஜினி நாயுடுவால் ஈர்க்கப்பட்டு, பிரித்தானிய இந்திய அரசை எதிர்த்து வீதி ஆர்ப்பாட்டங்களில் பங்கேற்றார். பின்னர், இவர் ஜே. ஜே கட்டிடக்கலைக் கல்லூரியில்ல் கட்டடக்கலை படிப்பினைப் படிப்பதற்காக சேர்ந்தார். 1964 ஆம் ஆண்டில் சார்லசு கோர்ரியா மற்றும் சிரிஷ் பட்டேலுடன் இணைந்து நவி மும்பை திட்டத்தின் கருத்துருவாக்கம் மற்றும் முன்மொழிவு தயாரிப்பில் இவர் ஈடுபட்டார். இந்தத் திட்ட முன்மொழிவு நகரின் முதன்மை நிலப்பகுதியோடு இதன் கிழக்கே இருந்த தீவு நகரையும் இணைத்து விரிவாக்குவதை உள்ளடக்கிய திட்டமாகும். இரண்டு வருடங்கள் பயிற்சி மேற்கோண்டார். இவர் கட்டடக்கலைத் துறையில் தனது தொழில் வாழ்க்கையைத் தொடர 1956 ஆம் ஆண்டில் இந்தியா திரும்பினார்.  

## தொழில்முறை வாழ்க்கை
மேத்தா வீடுகள், தொழிற்சாலைகள், பள்ளிகள் மற்றும் நிறுவனங்களின் வடிவமைப்பில் ஈடுபட்டார். ஆனால், இவருடைய கட்டமைப்புகள் தற்போது இல்லை. இவரது திட்டங்களில், அவர் அமெரிக்காவில் தனது படிப்பின் போது கட்டியமைக்கப்பட்ட கட்டடக்கலை வடிவமைப்புகளின் நவீன நடைமுறைகளை ஒரு சுதந்திரமான மற்றும் "எழுச்சி பெற்ற இந்தியாவிற்கு" ஏற்றுக்கொண்டார். அத்தகைய ஒரு நவீன தழுவலானது, படிக்கட்டுகளில் கலைநுட்பத்தைக் கொண்டு வர செம்மணற்கல்லைப் பயன்படுத்தியதாகும். இவரின் மாணவர்களில் ஒருவரின் கூற்றுப்படி, கட்டடக் கலையின் அழகை, கட்டடக்கலையில் ஒவ்வொரு பகுதியையும் இரசிக்கும் போது நாட்டியக்கலையின் அம்சங்களை இரசிப்பது போன்று இரசிக்க வேண்டும் என்று தங்களிடம் கூறியதாகக் கூறியுள்ளார்.  

இவர் பம்பாய் நகரில் ஒரு ஆராய்ச்சி பிரிவுக்கு தலைமை தாங்கினார். பம்பாயில் மக்கள் தொகை பல சமூகங்களாக இருந்தது அந்நாளைய பம்பாயில் இருந்த சமூக-பொருளாதார பிரச்சினைகள் சிக்கலானவை. ஆராய்ச்சி பிரிவின் பணியானது நகரத்தின் பன்முகத்தன்மையைப் படித்தறிந்து கொண்டு, அதன் சமூக-கலாச்சார வாழ்க்கை முறைகளைப் பாதுகாப்பதோடு, வீட்டுத்திட்டம், சுகாதாரம், நீர் வழங்கல் மற்றும் பிற தேவைகளைப் பூர்த்தி செய்ய உகந்த நகரத் திட்டங்களை உருவாக்குவதாகும். கட்டிடக்கலை மற்றும் பிற கலை வடிவங்களுக்கிடையே ஒரு இணைப்பை நிறுவுவதையும் இவர் நோக்கமாகக் கொண்டிருந்தார்.
# சந்த் கௌர்


### மகனின் ஆட்சி
27 சூன் 1839 இல் ரஞ்சித் சிங்கின் மரணத்திற்குப் பிறகு, கரக் சிங் அவரது வாரிசாகவும், ராஜா தியான் சிங் டோக்ரா அவரது ஆளுநராகவும் நியமிக்கப்பட்டனர். புதிய மன்னன் அக்டோபர் 1839 வரை சில மாதங்கள் மட்டுமே ஆட்சி செய்தார். அவருடைய மகன் நாவ் நிஹால் சிங் மற்றும் தியான் சிங் ஆகியோரின் சதித்திட்டத்தில் அவர் அரியணையிலிருந்து தூக்கியெறியப்பட்டார். இலாகூரில் சிறையில் அடைக்கப்பட்ட அவர் நவம்பர் 1840 இல் மெதுவாக கொல்லும் நஞ்சு அளிக்கப்பட்டு கொல்லப்பட்டார். தியான் சியாவின் உத்தரவின் பேரில் நஞ்சு கொடுக்கப்பட்டதாக சமகால வரலாற்றாசிரியர்கள் தெரிவிக்கின்றனர்.  

நவம்பர் 5 ஆம் தேதி தனது தந்தையின் தகனத்திலிருந்து திரும்பிய நவ் நிஹால் சிங், குலாப் சிங்கின் மகன் உதாம் சிங் மற்றும் தியான் சிங்கின் மருமகன் ஆகியோருடன் ஹசூரி பாக் வாயில் வழியாக சென்றார். அவர்கள் வாயில் வழியாக செல்லும்போது மேலே இருந்து கற்களை வீசி உதாம் சிங்கைக் கொன்றனர். இளவரசரை காயப்படுத்தின. சில அடிகள் பின்தங்கிய தியான் சிங் உடனடியாக இளவரசனை கோட்டைக்குள் அழைத்துச் செல்ல ஏற்பாடு செய்தார். கோட்டைக்குள் வேறு யாரும் அனுமதிக்கப்படவில்லை, அவரது தாயும் நண்பர்களும் அவரைப் பார்க்க அனுமதித்தபோது, அவர் தலையில் பலத்த காயங்களுடன் இறந்தார்.  

## இறப்பு
கடைசியாக இவர் இலாகூரில் உள்ள தனது மறைந்த மகனின் அரண்மனைக்குச் சென்று ஓய்வு பெற்று 900,000 ரூபாய் ஓய்வூதியமாகப் பெற்றார். சிறிது காலம் லாகூரில் உள்ள தனது மறைந்த மகனின் அரண்மனையில் வசித்து வந்தார். இருப்பினும் இவரது எதிரிகள் இவரை ஒரு அச்சுறுத்தலாகவே கருதினர். எனவே 1842 சூன் 11 அன்று இவர் வேலைக்காரர்களால் மரக்கட்டையால் அடித்து கொல்லப்பட்டார்.
# ஆரண்யா ஜோகர்


**ஆரண்யா ஜோகர்** (Aranya Johar பிறப்பு செப்டம்பர் 7, 1998) ஓர் இந்தியக் கவிஞர் ஆவார். பாலின சமத்துவம், மன ஆரோக்கியம் மற்றும் நேர்மறை உடலியல் போன்ற பிரச்சினைகளுக்கு இவர் சமூக ஊடகங்களைப் பயன்படுத்தி தனது கருத்துக்களைத் தெரிவித்து வருகிறார். அழகுத் தரங்களை எதிர்கொள்ள இவர் *சிலாம்* கவிதையைப் பயன்படுத்துகிறார். ஆரண்யாவின் முதல் படைப்பான "*எ பிரவுண் கேர்ள்சு கைடு டூ ஜெண்டர்"* பதிவேற்றப்பட்ட இரண்டு நாட்களில் 1 மில்லியன் பார்வைகளைப் பெற்றது. ' பேட்மேன் ' திரைப்படத்திற்காக அக்‌ஷய் குமாரின் ஒத்துழைப்பு மூலம் இவர் முதன்முதலில் பாலிவுட்டில் *பேசும் வார்த்தையை* ஒருங்கிணைத்தார். ஆரண்யா ஏப்ரல் 2017 இல் மும்பையில் நடைபெற்ற டெட் மாநாட்டில் பேச்சாளராக இருந்தார். மிசெல் ஒபாமா மற்றும் ஆசுலே கிரகாம் ஆகியோருடன் சமூக ஊடகங்களில் ஒருவர் பின்பற்ற வேண்டிய 10 பெண்களின் பட்டியலில் இவர் பரிந்துரைக்கப்படுகிறார்.  

## ஆரம்பகால வாழ்க்கை மற்றும் கல்வி
ஆரண்யா 8 செப்டம்பர் 1998 இல் பிறந்தார் மற்றும் மும்பையில் வளர்ந்தார். லீலாவதி போதார் உயர்நிலைப் பள்ளியில் தனது பள்ளிப்படிப்பை முடித்தார். இவர் தனது கருத்துக்களை வெளிப்படுத்த சிலாம் கவிதையைப் பயன்படுத்துகிறார். சிலாம் கவிஞர்கள் பேசுவதற்கான சொற்களைப் பயன்படுத்தவும், அடையாளத்தை வெளிப்படுத்தவும் மற்றும் தங்கள் பார்வையாளர்களுடன் தொடர்பு கொள்ளவும் இதனைப் பயன்படுத்துகின்றனர்.  

## தொழில்
ஆரண்யா தனது பதின்ம வயதிலிருந்தே தவறான கருத்துகள் பற்றிய கவிதைகளை எழுதத் தொடங்கினார். ஆரண்யா தனது 12 வயதில் பார்வையாளர்கள் முன்னிலையில் முதல் முறையாக நடித்தார்.அதில் கலந்துகொள்வதற்காக தனது வயதினை தவறாகக் கூறினார், இவளுடைய அம்மா இவளுடன் வருவார் என்று இவர் ஒப்புக்கொண்டார். இவர் ஏழாம் வகுப்பில் இருந்தபோது இவருக்கு கவனக் குறைபாடு கோளாறு (ADD) இருப்பது கண்டறியப்பட்டது. மஷ்ரு விலே பார்லே (டபிள்யூ) இல் உள்ள ஒரு பள்ளியில் படிக்கிறார், ஆனால் இவர்கள் எழிவரி மூலம் பழகி நண்பர்களாகினர்.கனேடிய பரப்பிசைப் பாடகரான டிரேக்கின் மீதான அன்பின் மீது பிணைக்கப்பட்டனர்.  

பார்வையற்ற கவிதை அமர்வுகள், கவிதை இரவுகளின் தொடர் கண்காணிப்பாளராகவும் ஆரண்யா உள்ளார். மற்ற நிகழ்ச்சிகளைப் போலல்லாமல், பார்வையற்ற கவிதை இரவு இருண்ட அறையில் நடைபெறுகிறது, மற்றும் கவிஞர்கள் அநாமதேயர்களாக உள்ளனர். *த்ரோபேக் வியாழன்* என்ற தலைப்பில் நகரத்தின் மற்றொரு கவிதை நிகழ்வின் இணை கண்காணிப்பாளராகவும் உள்ளார், அதில் கவிஞர்கள் தங்கள் முதல் படைப்பு மற்றும் இவர்களின் சமீபத்திய எழுத்துக்களைப் படிக்கச் சொல்கிறார். ஆஜ் தக் மற்றும் இந்தியா டுடே ஆகியவற்றுடன் இணைந்து விவேலின் *உங்கள் உரிமைகளை அறிந்து கொள்ளுங்கள்*, எனும் பெயரில் பாலின சமத்துவத்திற்கான ஒரு கவிதையையும் இவர் ஆதரித்து வழங்கினார். "*டூ பிளீடு வித் இவுட் எ வயலன்சு"* எனும் பெயரில் *வாஷ்யுனைடெட்டுடன்* ஆரண்யா இணைந்து வெளியிட்ட நிகழ்படம் , பதிவேற்றிய வார இறுதியில் 7 மில்லியன் பார்வைகளைப் பெற்றது. ஹைதராபாத் சர்வதேச மாநாட்டு மையத்தில் 2017 இல் ஹார்வர்ட் மாடல் ஐக்கிய நாடுகள் சபையின் இளம் ஆர்வலர்களுக்காக இவர் தனது கவிதையையும் வாசித்தார்.
# நூர்சகான் முர்சித்


**நூர்சகான் முர்சித்** என்கிற **நூர்சகான் பேக்** (*Nurjahan Murshid*; 22 மே 1924 - 1 செப்டம்பர் 2003) வங்காளதேசத்து பத்திரிகையாளரும், ஆசிரியரும், வங்காளதேச அரசங்கத்தின் அமைச்சரும், சமூக ஆர்வலரும் ஆவார். ஒன்றிய முன்னனி கட்சி சார்பில் 1954 இல் கிழக்கு வங்கத்தின் மாகாண சட்டமன்றத்திற்கு நேரடியாக தேர்ல்ல இவர் அரசியலைவிட்டு வெளியேறினார்.  

## சொந்த வாழ்க்கை
முர்சித் 22 மே 1924 அன்று முர்சிதாபாத்தின் தாராநகரில் நூர்சகான் பேக்காக பிறந்தார். இவர் 1948இல் வங்காளதேசத்தின் கல்வியாளரும், இராசதந்திரியும், அறிஞருமான கான் சர்வர் முர்சித் என்பவரை மணந்தார். இவர்களுக்கு நான்கு குழந்தைகள் இருந்தன.  

## கல்வி
ஜனாப் அயூப் உசைன் பேக் - பீபி கதிமுன்னெசா ஆகியோரின் ஏழு மகள்களில் நான்காவது பெண்ணாக பிறந்தார். இவரது தந்தை, பிரிட்டிசு காவல் துறையில் முர்சிதாபாத்தில் காவல்துறைத் தலைவராக இருந்தார். இவரது தந்தைவழி மாமா பேராசிரியர் உசாமின் கீழும், கிழக்கு வங்கத்தின் பாரிசலில் உள்ள பிஎம் கல்லூரியின் முதல்வராக இருந்த உத்தீன் பேக்கிடமும் தனது ஆரம்ப பள்ளிப் படிப்பைப் பெற்றார். கொல்கத்தாவின் விக்டோரியா நிறுவனத்தில் முதல் வகுப்பில் தனது இடைநிலைக் கல்வியை முடித்தார். இவர் கொல்கத்தா பல்கலைக்கழகத்தில் வரலாற்றில் முதுகலைப் பட்டம் பெற்றார்.  

## வேலை
இவர், அனைத்திந்திய வானொலியின் ஒளிபரப்பாளராக இருந்தார். இந்த நிறுவனத்தில் பணியாற்றிய முதல் முஸ்லிம் பெண் இவர் என்பது குறிப்பிடத்தக்கது. கிழக்கு பாக்கித்தானில் தொடர்ந்து ஊடகங்களில் பணியாற்றினார். வானொலி பாக்கித்தானுக்காக ஒலிபரப்பில் ஈடுபட்டார். மேலும், ஷம்சுல் ஹுதா, லைலா அர்ஜுமந்த் பானு, லைலா சமத் மற்றும் கமல் லோஹானி போன்ற நபர்களுடன் தொடர்பு கொள்ள ஒரு நிரல் தயாரிப்பாளராக உயர்ந்தார். இவர் பாரிசலில் உள்ள சையதுன்னேசா பெண்கள் மேல்நிலைப் பள்ளியின் முதல்வராக ஆனார். பின்னர் குவாம்ருன்னெசா பள்ளி, விகருன்னிசா நூன் பள்ளி மற்றும் கல்லூரி மற்றும் ஹோலி கிராஸ் கல்லூரி போன்ற டாக்காவில் பல்வேறு நிறுவனங்களில் கற்பித்தார்.  

## அரசியல்
ஒன்றிய முன்னனி கட்சி சார்பில் 1954 இல் கிழக்கு வங்கத்தின் மாகாண சட்டமன்றத்திற்கு நேரடியாக தேர்ந்தெடுக்கப்பட்ட இரண்டு பெண்களில் இவரும் ஒருவர். நாடுகடத்தப்பட்ட முஜிப்நகர் அரசாங்கத்தின் அங்கீகரிக்கப்பட்ட துணைவராக, இவர் வங்காளதேச விடுதலைப் போருக்கு ஆதரவை உயர்த்துவதற்காக, இந்திய அரசிடமிருந்து வங்காளதேசத்தை அங்கீகரிக்க முயன்றார். பாக்கித்தானிய இராணுவ ஆட்சியாளர்களிடம் ஆஜராகாததால் இவருக்கு 14 ஆண்டுகள் கடுமையான சிறைத்தண்டனை விதிக்கப்பட்டது. சுதந்திர வங்காளதேசத்தில், இவர் சேக் முஜிபுர் ரகுமானின் அமைச்சரவையில் 1972 இல் சுகாதார மற்றும் சமூக நலத்துறை அமைச்சராக நியமிக்கப்பட்டார். சேக் முஜிபுர் ரகுமான் படுகொலையை அடுத்து நாட்டை விட்டு வெளியேறிய வங்கதேச பிரதமர் தாஜுதீன் அகமது உட்பட நான்கு முக்கிய அமைச்சர்கள் சிறையில் கொல்லப்பட்ட பிறகும் வங்காளதேசத்தின் முன்னாள் செயல் தலைவர் சையத் நஸ்ருல் இஸ்லாம், 1975இல் நாடுகடத்தப்பட்ட பிறகும் இவர் அரசியலை விட்டு வெளியேறினார்.  

## ஊடகம்
1985ஆம் ஆண்டில், இவர் ஏகால் என்ற பங்களா இதழை வெளியிட்டு அதன் ஆசிரியரானார். பின்னர் ஈதேஸ் ஏகால் என மறுபெயரிடப்பட்டது. இது பெண்களின் பிரச்சினைகளில் மட்டும் கவனம் செலுத்தியதோடு மட்டுமல்லாமல், வன்முறை, பிரதிநிதித்துவம், ஊழல் மற்றும் ஜனநாயக பற்றாக்குறை உள்ளிட்ட வங்கதேசம் எதிர்கொண்ட பல்வேறு சமூக மற்றும் அரசியல் பிரச்சினைகளையும் ஆராய்ந்தது.  

## இறப்பு
2002 ஆம் ஆண்டில் முர்சித் புற்றுநோயால் பாதிக்கப்பட்டு, செப்டம்பர் 1, 2003 அன்று டாக்காவில் இறந்தார்.
# நூபுர் திவாரி

**நூபுர் திவாரி** (Noopur Tiwari) ஓர் இந்தியப் பத்திரிகையாளர் பெண்ணியவாதி, இலாப நோக்கற்ற, ப்ளாக்செயின் தலைமையிலான பாலியல் வன்முறைக்கு எதிராக செயல்படும் சுமாஷ்போர்டுவின் நிறுவனர் ஆவார் . 2004 முதல் ஐரோப்பாவிலிருந்து பரந்த அளவிலான முக்கிய அரசியல், பொருளாதார மற்றும் சமூக நிகழ்வுகளை என்டிடிவி *பிசினஸ் ஸ்டாண்டர்ட்*, *தி கேரவன்*, தெ வயர்.இன் மற்றும் இசுக்ரோல்.இன் ஆகியவற்றிற்காக எழுதுகிறார். அவர் ஜெண்டர்லோஜிந்தியா என்பதன் இணை கண்காணிப்பாளராக உள்ளார். திவாரி 1996-2003 வரை என்டிடிவியின் தயாரிப்பாளராக பணியாற்றினார்.  

## தொழில்
என்டிடிவி உடன் ஐரோப்பா நிருபர் மற்றும் உறைவிடப் பதிப்பாசிரியராக திவாரி 2004 முதல் கண்டம் முழுவதிலுமிருந்து முக்கிய நிகழ்வுகளை வழங்கியுள்ளார். வரி ஏய்ப்பு மற்றும் பணமோசடி பற்றி நிதி உலகில் உள்ள முக்கிய இடித்துரைப்பளர்களின் பிரத்யேக நேர்காணல்களுடன் அவர் விரிவாக அறிக்கை வெளியிட்டார். என்டிடிவி இன் இந்தியா செய்திக்காக ஐரோப்பாவில் புர்கா விவாதம், பிரான்சில் சீக்கியர்கள், WW1 இல் இந்திய வீரர்கள் போன்ற அத்தியாயங்களையும் அவர் வழங்கினார். பிரெஞ்சு விமானம் தாங்கி கப்பலான க்ளெமென்சியோ (2004) பற்றிய அவரது முக்கிய செய்தி அறிக்கையை தொடர்ந்து இந்திய ஊடகங்களில் நிகழ்வின் விரிவான செய்தி வெளியானது மற்றும் இந்தியாவின் உச்ச நீதிமன்ற தீர்ப்பின் பின்னர் விமானம் தாங்கி கப்பல் திரும்பிச் செல்ல வேண்டியிருந்தது. விடுதலைப் புலிகளுடனான தனது நேர்காணல்களில் (2006), அன்ரன் பாலசிங்கம் ,ராஜீவ் காந்தியின் கொலைக்கு வருத்தம் தெரிவித்தார். திவாரி ஐரோப்பாவில் பல முக்கிய தேர்தல்கள் மற்றும் இந்திய-பிரெஞ்சு இருதரப்பு வருகைகளை உள்ளடக்கியுள்ளார். சிஓபி 21 பாரிசு உச்சி மாநாடு, கிரேக்க வாக்கெடுப்பு, பாப்பல் இரகசியக் கூட்டம், இந்திய-பிரெஞ்சு குடிசார் அணுசக்தி ஒப்பந்தம், இத்தாலி-இந்தியா கடற்படையினர் மீது இராஜதந்திர சண்டை, இந்தியா மற்றும் பாகிஸ்தான் சர்வதேச நீதிமன்றம், ஆகிய பல நிகழ்வுகளை வழங்கியுள்ளார் அவர் பாரிசு பயங்கரவாதத் தாக்குதல் பற்றிய நிகழ்வுகளை வழங்கியதற்காக ENBA 2016 விருதை வென்றார்.  

## தொலைக்காட்சி தொடர்
*நூபுர் திவாரி குஸ்டாகி மாஃப், கிரேட் இந்தியா தமாஷா* என்ற நையாண்டி நிகழ்ச்சியைத் தொடங்கினார். அதனைத் தயாரித்து இயக்கியுள்ளார் இது 2004 இல் என்டிடிவி க்காக பிரெஞ்சு மரியோனெட் தயாரிப்பாளர்களான அலைன் டுவெர்ன் மற்றும் லாரன்ட் ஊட் ஆகியோருடன் உருவாக்கப்பட்டது.. திவாரி அரசியல்வாதிகள் மற்றும் கலைஞர்கள், மக்புல் பிதா உசைன், முன்னாள் இந்திய பிரதமர் வி. பி. சிங், *ஜீனா இசி கா நாம் ஹைக்காக* அரசியல்வாதி லாலு பிரசாத் யாதவ் போன்ற அத்தியாயங்களை தயாரித்தார்:இது ஜீ டிவியில் ஒளிபரப்பான பிரபலங்களின் வாழ்க்கை பற்றிய நிகழ்ச்சி ஆகும்.  

கலாச்சாரம் மற்றும் வாழ்க்கை முறை பற்றிய தனது அறிக்கைகளில் திவாரி லியோனார்டோ டி கேப்ரியோ மற்றும் மெரில் ஸ்ட்ரீப் போன்ற நடிகர்களை நேர்காணல் செய்துள்ளார். ஒயின் மற்றும் ஆர்ட்டில் "என்டிடிவி குட் டைம்ஸ் " க்கான வாழ்க்கை முறை நிகழ்ச்சிகளை தொகுத்து வழங்கினார்.  

- 

## தனிப்பட்ட வாழ்க்கை
திவாரி ஆக்ராவின் செயின்ட் அந்தோனியின் பள்ளிக்குச் சென்றார். அவர் மிராண்டா ஹவுஸ் மற்றும் ஜவஹர்லால் நேரு பல்கலைக்கழகத்தில் படித்தார் .
# பிபாசா அயாத்


**பிபாசா அயாத்** (*Bipasha Hayat*; பிறப்பு 23 மார்ச் 1971) வங்காளதேசத்து நடிகையும், வடிவழகியும், ஓவியரும், பின்னணி பாடகியும் ஆவார். *அகுனர் பொரோஷ்மோனி* (1994) என்ற திரைப்படத்தில் நடித்ததற்காக இவர் சிறந்த நடிகைக்கான வங்கதேச தேசியத் திரைப்பட விருதை வென்றார். இவர் 1998, 1999 மற்றும் 2002 இல் *மெரில் பபுரொதம் அலோ* விருதுகளைப் பெற்றார். இவர் ஒரு ஓவியரும் கூட. இவரது கலைப்படைப்புகள் 1996 இல் டாக்காவில் உள்ள கலைக் கூடமான மினியேச்சர் ஓவியக் கண்காட்சியில் காட்சிப்படுத்தப்பட்டன  

## கல்வி
அயாத் 1998 இல் டாக்கா பல்கலைக்கழகத்தின் நுண்கலை பீடத்தில் தனது முதுகலைப் படிப்பை முடித்தார்  

## தொழில்
90களில் இவர் பல பிரபலமான தொலைக்காட்சி நாடகங்களில் நடித்தார். இவர் *"சுதுய் டோமகே ஜானி"* என்ற தனது முதல் தொலைக்காட்சி நாடகத்தை 1997இல் எழுதினார்.  

அயாத்தின் 6 வது தனி கலை கண்காட்சி *"மைண்ட்ஸ்கேப்"* என்ற தலைப்பில் 14-24 சனவரி 2017 இல் உரோமில் நடைபெற்றது. இது *அக்ரிலிக்ஸ்*, வரைபடங்கள் மற்றும் அட்டை *அக்ரிலிக்ஸ்* ஆகியவற்றை உள்ளடக்கிய இவரது 50 வேலைகளை காட்சிப்படுத்தியது.  

## சொந்த வாழ்க்கை
அயாத், வங்க தேசக் கட்டிடக் கலைஞரும், நடிகரும், தொலைக்காட்சி, திரைப்படன் ஆகிய இரண்டிலும் இயக்குநராக இருக்கும் தௌகிர் அகமது என்பவரை மணந்தார். இவர் நடிகரும் இயக்குநருமான அபுல் ஹயாத் என்பவரின் மகளாவார். இவருடைய சகோதரி நடாஷா அயாத் மற்றும் மைத்துனர் ஷமிம் ஷாஹெட் கான் இருவரும் நடிப்புத் தொழிலைக் கொண்டுள்ளனர். பிபாசா மற்றும் நடாஷா 2008 இல் ஒரு நவநாகரீக ஆடை, ஆடம்பரப் பொருள்களை விற்கும் சிறிய கடையில் முதலீடு செய்தனர். இவருக்கு அரிஷா அகமது என்ற மகளும், ஆரிப் அகமது என்ற மகனும் உள்ளனர்.
# தண்டி கடற்கரை

நினைவுச்சின்னம்]]  
**தண்டி கடற்கரை** (*Dandi Beach*) இந்தியாவின் குசராத்து மாநிலம் தண்டி கிராமத்தில் அமைந்துள்ள ஒரு முக்கியமான கடற்கரையாகும். அரேபிய கடலில் உள்ள தூய்மையான கடற்கரைகளில் தண்டி கடற்கரையும் ஒன்றாகக் கருதப்படுகிறது. மகாத்மா காந்தி சபர்மதி ஆசிரமம் (அகமதாபாத்) முதல் தண்டி வரை உப்பு சத்தியாகிரகத்தை வழிநடத்தியதால் தண்டி கடற்கரை வரலாற்று முக்கியத்துவம் வாய்ந்த கடற்கரையாக புகழ் பெற்றது. இந்த கடற்கரை ஓரத்தில்தான் மகாத்மா காந்தி உப்பு வரி சட்டத்தை எதிர்த்து உப்புச் சத்தியாகிரகப் போராட்டம் நடத்தினார். .  

## காந்தியின் நினைவுச்சின்னங்கள்
இந்தியாவின் வரலாற்றில் தண்டி கடற்கரையின் முக்கியத்துவத்தை வெளிப்படுத்துவதற்காக மகாத்மா காந்தியடிகளின் இரண்டு நினைவுச்சின்னங்கள் தண்டி கடற்கரையில் வைக்கப்பட்டுள்ளன. ஒரு நினைவுச்சின்னம் காந்தி உப்பு சட்டத்தை மீறிய வெற்றியை நினைவுகூரும் இந்தியா வாயில் போன்றது. அடுத்த நினைவுச்சின்னம் உப்புச் சேற்றைப் பிடித்திருக்கும் காந்தி சிலை.
# பாலின கல்வி ஆய்விதழ்


***பாலின கல்வி ஆய்விதழ்*** (*Journal of Gender Studies*) என்பது இங்கிலாந்து முன்னணி ஆய்விதழாக உள்ளது. சக மதிப்பாய்வு செய்யப்படும் இந்த ஆய்விதழ் பலதுறை சார்ந்த பாலினம் பயில்வுகளின் ஆய்வு முடிவுகளை வெளியிடுகின்றது. இந்த ஆய்விதழ் ரொளலெட்ஜ் நிறுவனத்தால் 1991 முதல் வெளியிடப்படுகிறது. பாலினம் தொடர்பான கட்டுரைகளைப் பெண்ணியக் கண்ணோட்டத்தில் பரந்த துறைகளை உள்ளடக்கியதாக வெளியிடுகிறது. பாலினத்தின் கருத்துக்கள் மற்றும் கோட்பாடுகளுடன் ஈடுபடும் பல்வேறு கல்வித் துறைகளில் ஒருமித்த கருத்துக்களை உருவாக்குவதை இது நோக்கமாகக் கொண்டுள்ளது.  

*ஆய்விதழ் மேற்கோள் அறிக்கையின்படி*, இதன் 2020ஆம் ஆண்டிற்கான தாக்கக் காரணி 2.539 ஆகும். இது "மகளிர் ஆய்வுகள்" என்ற பிரிவில் 44 ஆய்விதழ்களில் 12வது இடத்தைப் பிடித்துள்ளது.
# சம்யுக்தா வர்மா


**சம்யுக்தா வர்மா** (*Samyuktha Varma* ; பிறப்பு 26 நவம்பர் 1979) ஓர் இந்தியத் திரைப்பட நடிகை ஆவார். இவர் முக்கியமாக 1999 முதல் 2002 வரை மலையாளப் படங்களில் பெண் கதாபாத்திரங்களில் தோன்றினார். 1999 ஆம் ஆண்டு *வேண்டும் சில வீட்டுக்காரியங்கள்* என்ற குடும்ப நாடகத்திரைப்படத்தில் கதாநாயகியாக அறிமுகமானார். அதற்காக இவர் சிறந்த நடிகைக்கான தனது முதல் கேரள மாநில திரைப்பட விருதை வென்றார். அதன் பிறகு இவர் மொத்தம் 18 படங்களில் நடித்துள்ளார். பெண் கதாபாத்திரங்களின் வலுவான சித்தரிப்புக்காக இவர் அறியப்படுகிறார். சம்யுக்தா வர்மா சிறந்த நடிகைக்கான இரண்டு கேரள மாநில திரைப்பட விருதையும், சிறந்த நடிகைக்கான இரண்டு பிலிம்பேர் விருதுகளையும் வென்றுள்ளார் . இவர் 2002ஆம் ஆண்டு நடிகர் பிஜு மேனனை திருமணம் செய்து கொண்டார்.  

## ஆரம்ப கால வாழ்க்கை
இவர் 26 நவம்பர் 1979 அன்று இரவிவர்மா -உமா வர்மா தம்பதியினருக்கு பிறந்தார். திருச்சூரில் உள்ள சிறீ கேரளா வர்மா கல்லூரியில் படிக்கும் போது, *வேண்டும் சில வீட்டுக்காரியங்கள்* படத்தில் பெண் கதாபாத்திரத்தில் நடிக்க இவருக்கு வாய்ப்பு கிடைத்தது.  

## திரைப்பட வாழ்க்கை
1999 இல் *வேண்டும் சில வீட்டுக்காரியங்கள்* என்ற படத்தில் இவரது அறிமுகம் இருந்தது. அதைத் தொடர்ந்து 2000இல் *வாழுன்னோர்*, *சந்திரனுதிக்குண்ண திக்கில்* ஆகிய படங்களில் நடித்தார்.  

2000 ஆம் ஆண்டில் இயக்குநர் ராஜசேனன் இயக்கிய *நாடன்பெண்ணும் நாட்டுப்பிரமணியும்*, இயக்குநர் பாசிலின் தயாரிப்பில் *லைப் ஈஸ் பியூட்டிபுல்*, மோகன் இயக்கிய *அங்கனே ஒரு அவதிகாலாத்து*, எழுத்தாளர் கமலா தாஸின் *மாதவிக்குட்டி*, *மதுரனோம்பாரகாட்டு* , *சுயம்வரபந்தல்* ஆகிய சிறுகதையின் அடிப்படையில் லெனின் ராஜேந்திரன் இயக்கிய *மழை* போன்ற படங்களில் நடித்திருந்தார்.  

2002 ஆம் ஆண்டின் இறுதியில், இவர் ரஃபி-மெகார்ட்டின் இயக்கத்தில் தென்காசிப்பட்டிணம் , இராஜசேனனின் *மேகசந்தேசம்* படத்திலும் நடித்திருந்தார்.  

## சொந்த வாழ்க்கை
இவர் 23 நவம்பர் 2002இல் பிஜு மேனனை திருமணம் செய்து கொண்டார். தம்பதியருக்கு தக்ச் தர்மிக் என்ற மகன் 14 செப்டம்பர் 2006 இல் பிறந்தார்.
# அஸ்வதி மேனன்


**அஸ்வதி மேனன்** (*Aswathi Menon*) ஓர் இந்தியத் திரைப்பட நடிகை ஆவார். இவர் மலையாளத் திரைப்படங்களில் பணியாற்றுவதற்காக அறியப்படுகிறார். 2000ஆம் ஆண்டு மலையாளத் திரைப்படமான *சத்யம் சிவம் சுந்தரம்* படத்தில் அறிமுகமானார்.  

## ஆரம்ப கால வாழ்க்கை
அஸ்வதி, இந்தியாவின் கேரளாவின் எர்ணாகுளத்தில் ஜெய்கோபால் மேனன் - வினிதா ராவ் ஆகியோருக்குப் பிறந்தார். துபாயின் வர்கி குழும பள்ளிகளில் தனது பள்ளிப்படிப்புக்குப் பிறகு , கேரளாவில் எர்ணாகுளம் புனித தெரசாள் கல்லூரியிலும், தேவாராவின் புனித இருதயக் கல்லூரியிலும் ஆங்கில இலக்கியத்தில் முதுகலையை முடித்தார். திரைப்பட நடிப்புக்காக அபுதாபியில் உள்ள 'நியூயார்க் திரைப்பட நிறுவனத்தில் ' சான்றிதழ் பட்டம் பெற்றார்.  

## தொழில்
இவர், துபாயிலுள்ள வர்கி சர்வதேச தனியார் பள்ளியில் பயின்றார். அங்கு இவர் முதலில் நாடகங்களில் நடிக்க ஆரம்பித்தார். பின்னர் இவர் தென்னிந்தியாவில் மலையாளம், தமிழ் போன்ற மொழிப் படங்களில் நடிக்கத் தொடங்கினார். குஷி (2000) என்ற படத்தில் விஜய்க்கு நாயகியாக நடிக்க படத் தயாரிப்பு நிறுவனம் இவரை அணுகியது. ஆனால் தனது படிப்புக்கு முன்னுரிமை அளிக்க வேண்டியிருந்ததால் இந்த வாய்ப்பை நிராகரித்தார்.  

இவரது முதல் தோற்றம் *சத்யம் சிவம் சுந்தரம்* படத்தின் மூலம் இருந்தது. இதைத் தொடர்ந்து *சம்போ மகாதேவா*, *சாவித்ரியுடே ஆரஞ்சனம்*, *ஒன்னமான்* , தமிழ் திரைப்படமான தென்காசிப்பட்டிணம் (2002) போன்ற படங்களில் நடித்தார். ஒரு இடைவெளிக்குப் பிறகு, இவர் 2017ஆம் ஆண்டு *ரோல் மாடல்கள்*, *லாபிங்க் அபார்ட்மென்ட் நியர் கிரிநகர்* ஆகிய படங்களின் மூலம் திரும்பினார். பின்னர் *டிரான்ஸ்* , சூன் போன்ற ஆகிய படங்களிலும் தோன்றினார். இவர் "கலிங்கா" என்ற இசைக்குழுவோடு தொடர்பு கொண்டுள்ளார். துபாயில் நாடகம்ர், கலை முதலியவற்றில் ஈடுபட்டார். துபாயில் உள்ள ஒரு பெறுநிறுவனத்தில் 15 ஆண்டுகள் பணியாற்றினார்.
# அருந்ததி ரெட்டி


**அருந்ததி ரெட்டி** (*Arundhati Reddy*; பிறப்பு 4 அக்டோபர் 1997) ஓர் இந்திய துடுப்பாட்ட வீராங்கனையாவார். ஆகத்து 2018இல், இலங்கை பெண்கள் துடுப்பாட்ட அணிக்கு எதிரான தொடருக்கான இந்திய பெண்கள் துட்டுப்பாட்ட அணியில் இவர் இடம் பெற்றார். இவர் தனது பெண்கள் பன்னாட்டு இருபது20 துடுப்பாட்டப் போட்டியில் 19 செப்டம்பர் 2018 அன்று இலங்கை பெண்கள் துடுப்பாட்ட அணிக்கு எதிராக இந்தியா அணியில் விளையாடினார்.  

அக்டோபர் 2018 இல், மேற்கிந்தியத் தீவுகளில் நடந்த 2018 பன்னாட்டுத் துடுப்பாட்ட அவையின் பெண்கள் உலக இருபது20 போட்டிக்கான இந்திய அணியில் இவர் இடம் பெற்றார். சனவரி 2020இல், ஆத்திரேலியாவில் நடநத 2020 பன்னாட்டு துடுப்பாட்ட அவையின் பெண்கள் இருபது20 உலகக் கோப்பைக்கான இந்திய அணியில் இவர் இடம் பெற்றார்.  

மே 2021இல், இங்கிலாந்து பெண்கள் துடுப்பாட்ட அணிக்கு எதிரான ஒரு போட்டிக்காக இந்தியாவின் பெண்கள் தேர்வுத் துடுப்பாட்ட அணியில் இவர் இடம் பெற்றார்.